Lady Gaga Fame

Lady Gaga Fame (בעברית: תהילת ליידי גאגא) הוא הבושם הראשון לגברים ונשים שנוצר על ידי הזמרת האמריקאית ליידי גאגא, והופץ ב-22 באוגוסט 2012. ניחוחו הוא יוניסקס, והושק במוזיאון גוגנהיים ובחנויות מייסיס בארצות הברית ובמגוון חנויות שונות בבריטניה וברחבי העולם בספטמבר דרך מותג הקוסמטיקה Haus Laboratories של הזמרת בשיתוף עם חברת הטיפוח Coty Inc (אנ'). על פי חומרי קידום מכירות, הבושם משתמש ב"טכנולוגיית דחיפה", כדי לשלב תווים וניחוחות של בלדונה, סחלב, קטורת, משמש, זעפרן ודבש. ביולי 2010, המגזין הבריטי "Marketing" דיווח כי הזמרת ליידי גאגא החלה לעבוד על ניחוח "יוצא דופן" עם חברת הטיפוח "Coty Inc", שייצא לאור בסביבות חג המולד של אותה השנה וילווה בקמפיין פרסומי גדול. אך אז סגן נשיא מותג Coty beauty, סטיב מורמוריס אמר: "אני לא יודע כלום על הפרויקט הזה. זו שמועה שקרית לחלוטין." כמה חודשים לאחר מכן, בספטמבר, הודיעה החברה "מומוריס" כי הזמרת הסכימה לעסקה ארוכת טווח המאפשרת ל"Coty beauty" להוציא ניחוחות תחת שמה, כאשר הבושם הראשון צפוי לצאת באביב 2012. ביוני 2012, הודיעה החברה לעיתונות כי הבושם ייקרא "Lady Gaga Fame". בתחילת שנת 2011, דיווחים רבים הופצו כי גאגא רצתה שהבושם יריח כמו דם וזרע. האריזה מפרטת את תווי הבושם כ"דמעות של בלדונה, לב כתוש של סחלב עם צעיף שחור של קטורת, משמש טחון ותמציות משולבות של זעפרן וטיפות דבש". על פי אריזת המוצר, במקום המבנה הפירמידלי המשמש ברוב הבשמים, "Lady Gaga Fame" משתמש בטכנולוגיית "push-pull" (למשוך-לדחוף), שבה המרכיבים מדגימים היבטים של כל תו ללא עדיפות. במקום להשתמש בתווי העליון, האמצע והבסיס, הבושם מבוסס על שלושה חלקים - "כהה" (המכיל את תווי הבלדונה), "חושני" (המכיל את תווי הדבש, הזעפרן והמשמש) ו"בהיר" (המכיל תווי הסחלב) אשר מתאחדים ומייצרים ניחוח פרחוני ופירותי. הבושם מתייחס לקסם של תהילה ועושר עם ניחוחו המתוק וכתר הזהב, נושא שגאגא התייחסה אליו לעיתים קרובות בקריירה שלה; הכללת הבלדונה הרעילה, יחד עם הנוזל השחור, מייצגים את ההשפעה האפלה וההרסנית שיכולה להיות לתהילה על אדם. גאגא מציינת בגב האריזה כי הבושם הוא "שחור, כמו נשמת התהילה". באופן ייחודי, הבושם הוא בושם שחור המתיז תרסיס שקוף והופך לבלתי נראה ברגע שהוא מושפרץ; לפי ההודעה לעיתונות של חברת Copty beauty, זהו הבושם הראשון שמשתמש בטכנולוגיה כזו. הבקבוק, שעוצב על ידי גאגא והצלם ניק נייט (אנ'), תואר על ידי מגזין בילבורד כ"פשוט ולא עצבני" ו"עטור בפקק זהב עצבני ודמוי חייזר". אנשים רבים הופתעו מהתחכום של הבושם בהשוואה לניחוחות ובשמים מפורסמים אחרים. לבושם שוחררו שתי גרסאות: גרסה פחות יקרה, הכוללת בקבוק קטן יותר עם פקק פלסטיק. "מהדורת בכורה": יקרה יותר, המכונה "Le Masterpiece", כוללת בקבוק גדול יותר עם פקק מתכת מוצק. "Lady Gaga Fame" שוחרר ברחבי העולם בספטמבר 2012 באמצעות המותג של גאגא, "Haus Laboratories", המפורסם בפריז, בשיתוף עם "Coty beauty". בארצות הברית הוא שוחרר בחנויות מייסיס ב-22 באוגוסט. את מסע הפרסום ביים וצילם סטיבן קליין (אנ'), שביים בעבר את הקליפ של גאגא "אלחנדרו". הקמפיין הושווה לספר רומן הסאטירי "מסעי גוליבר". בספטמבר 2012 הופיעה גאגא על שער מגזין ווג במטרה לקדם את הבושם. בתוך שישה חודשים בלבד מאז יציאתו, הבושם הרוויח הכנסה כוללת של 30 מיליון דולר בארצות הברית. ב-14 באוגוסט 2012, גאגא הוציאה טריילר בעל 30 שניות של הפרסומת של הבושם ומשתמשת בשיר שלה "Scheiße" כמוזיקת רקע. ב-23 באוגוסט 2012, יום לאחר ההשקה הרשמית של הבושם, ליידי גאגא הוציאה פרסומת המשך שנייה. הפרסומת עוקבת אחר אותה עלילה וכוללת את גאגא מגרדת את הנוזל השחור, המייצג את ה"או דה פרפיום" השחור שלה. מאוחר יותר באותו יום, הופיעה מודעה שלישית לאחר מכן בטלוויזיה. סרטון הפרסומת המלא עלה לראשונה ב-13 בספטמבר 2012 במוזיאון גוגנהיים בניו יורק, ושוחרר באינטרנט באותו יום באתר "Littlemonsters.com". גם את הפרסומת הזאת ביים סטיבן קליין. Lady Gaga Sold 30 Million Bottles Of Fame Perfume, She Says, Idolator, ‏10 בפברואר 2013 (באנגלית) Amy Odell, Lady Gaga Rumored to Be Working on a Fragrance, מגזין ניו יורק, ‏13 ביולי 2010 (ארכיון) WWD Staff, Coty Denies Lady Gaga Scent Deal… Selfridges Says Sorry…, Women's Wear Daily, ‏15 ביולי 2010 (ארכיון) Pete Born, Lady Gaga Signs Beauty Deal, Women's Wear Daily, ‏15 באוגוסט 2011 (ארכיון) Lady Gaga To Launch LADY GAGA FAME, The First Fragrance From Haus Laboratories, PR Newswire, Coty, Inc, ‏14 ביוני 2012 (ארכיון) Stewart, Ella, Lady Gaga's Perfume Inspired by Blood and Semen?, E!, ‏16 ביוני 2012 (ארכיון) Vena, Jocelyn, "Lady Gaga's Fame Perfume Smells Like 'Tears Of Belladonna'", MTV News, ‏14 ביוני 2012 (ארכיון) DelliCarpini Jr., Gregor, Lady Gaga Reveals New Perfume Bottle, בילבורד, ‏14 ביוני 2012 (ארכיון) Lady Gaga Announces Le Masterpiece Premiere Edition Of New Fragrance Fame, Capital, Global Radio, ‏8 ביולי 2012 (ארכיון) Kathleen Perricone, Lady Gaga goes nude for Fame perfume ad, Yahoo!, ‏12 ביולי 2012 (ארכיון) "Celebrity News, Music & TV, heat Magazine", Heatworld.com, ‏16 ביולי 2015 Ginsberg, Merle, Lady Gaga to Cover Vogue’s September Issue, בילבורד, ‏13 ביוני 2012 (ארכיון) Lauren Indvik, Uh Oh. The Celeb Fragrance Biz is Starting to Stink for Music’s Divas, בילבורד, ‏24 ביוני 2016 (ארכיון) "Born This Way (Bonus Track Version) by Lady GaGa - Download Born This Way (Bonus Track Version) on iTunes", ‏27 באוגוסט 2012 Redding, Marie, The 2013 Fragrance Foundation Awards Nominees and Honoree, Beauty Packaging, ‏11 באפריל 2013 Cardellino, Carly, "Fragrance Foundation Consumer Choice Awards", קוסמופוליטן, ‏11 באפריל 2013 "The Fragrance Foundation 2013 Winners". The Fragrance Foundation. אורכב מ-המקור ב-4 במאי 2015. נבדק ב-6 במאי 2015. {{cite web}}: (עזרה) "The FiFi Awards 2013 Finalists". The Fragrance Foundation. אורכב מ-המקור ב-22 באפריל 2013. נבדק ב-14 בנובמבר 2019. {{cite web}}: (עזרה)